چارلس ببیج

چارلس ببیج  ایک انگریز ہر فن مولا شخصیت تھےـ آپ ریاضی دان، فلسفی، موجد اور میکانی مہندس تھےـ چارلس ببیج ڈیجیٹل پروگرام ایبل کمپیوٹر (programmable computer) كے تصور کے خالق تھے۔ بعض لوگ انھیں کمپیوٹر کا باپ کہتے ہیں۔

انھوں نے ہی پہلا مکینیکل کمپیوٹر ایجاد کیا جو الیکٹرونک کمپیوٹر کی بنیاد بنا۔ جدید کمپیوٹر کا تصور ببیج کے اینالیٹکل انجن (analytical engine) ہی کے مطابق ہے۔

 سوانح حیات اور تعلیم 
چارلس 26 دسمبر 1791ء کو لندن، انگلستان کے مقام پر پیدا ہوئےـ ان کا باپ بنیامین ببیج لندن میں ایک بینک کار اور امیر آدمی تھا لہذا چارلس کے لیے ابتدائی تعلیم اشرافیہ اسکولوں اور اساتذہ سے حاصل کرنا ممکن تھاـ ان کی والدہ کا نام بی پی ٹیلے تھا۔ تقریباً آٹھ سال کی عمر میں انھیں ایک خطرناک بخار سے بچنے کے لیے ایک نواحی اسکول میں منتقل کرنا پڑاـ اس کے بعد، انھوں نے ٹوٹنس، جنوبی ڈیون میں کنگ ایڈورڈ VI گرامر اسکول میں شمولیت اختیار کی، لیکن نازک صحت نے انھیں نجی تدریس کی جانب واپسی پر مجبور کر دیا۔
اس کے بعد، انھوں نے ریورنڈ اسٹیفن فری مین کی طرف سے منظم ایک 30-سٹوڈنٹ کلوزڈ اکیڈمی میں شمولیت اختیار کی۔ اکیڈمی میں ایک بڑی لائبریری تھی جہاں ببیج خود سے ریاضی کا مطالعہ کرتے تھے۔ اس طرح انھیں ریاضی سے لگاؤ ہو گیا۔ اکیڈمی سے جانے کے بعد ان کے دو سے زیادہ ذاتی معلم تھے۔
1812ء میں، جب ببیج کو پیٹر ہاؤس میں منتقل کر دیا گیا، وہ سب سے اچھے ریاضی دان تھے لیکن وہ اعزاز کے ساتھ سندیافتہ ہونے میں ناکام رہے۔ یہاں تک کہ انھوں نے 1814ء میں بغیر امتحان کے ایک اعزازی ڈگری حاصل کی۔ آپ نے 18 اکتوبر 1871ء میں وفات پائی۔

 کمپیوٹر کا باپ 
ببیج نے ریاضی اور اعداد و شمار کے جدولوں (tables) كی تیاری کے لیے کلرکوں کے ایک گروہ كو ملازم ركها تھا۔ ان جدولوں کی جانچ پڑتال کے لیے انھيں كئى گھنٹے صرف کرنا پڑتے۔ ليكن احتیاطی تدابیر انسانی غلطیوں کو ختم نہیں کر سکتیں۔ وہ بار بار جدول بنانے كے كام سے اكتا گئے۔ نتیجاتاً، وہ ایک ايسى مشین بنانے کے بارے میں سوچنا شروع ہوئے جو بنا غلطى كئے جدولوں كا حساب كر سكے۔

 ڈفرینشل انجن 
1822ء میں انھوں نے ڈفرینشل انجن (differential engine) کی تیار پر کام شروع کیا جو قابل اعتماد جدول بنا سکے۔ 1831 میں پہلا پروٹوٹائپ انجن تیار ہوا جو نامکمل تھا۔ اس کے کئی حصے اب بھی میوزم آف ہسٹری آف سائنس ، اوکسفرڈ میں محفوظ ہیں۔ یہی پروٹوٹائپ بعد ازاں پہلے ڈفرینشل انجن میں سامنے آئی۔

 تجزیاتی انجن (Analytical Engine) 
چارلس بیبج نے تجزیاتی انجن (Analytical Engine) تیار کرکے کمپیوٹر کی ایجاد کا آغاز کیا۔ تجزیاتی انجن میکانیکی حساب سے مکمل طور پر عمومی مقاصد کی حساب کاری کی طرف منتقلی کی نشان دہی کرتا ہے۔ چارلس ببیج کی کمپیوٹر کے بانی کے طور پر شہرت کا بنیادی سبب یہی ہے۔ 

اہم جدت یہ تھی کہ تجزیاتی انجن کو پنچ کارڈ کے ذریعے پروگرام کیا جانا تھا: انجن کا کام یہ تھا کہ جیکوارڈ کے پنچ کارڈز کے لوپس استعمال کر کے ایک میکانیکی کیلکولیٹر کو کنٹرول کیا جائے جو پچھلی حساب کاریوں کے نتائج کو بطور ان پٹ استعمال کر سکتا تھا۔ یہ مشین جدید کمپیوٹروں میں بعد میں استعمال ہونے والی کئی خصوصیات کو بھی استعمال کرنے والی تھی، جن میں تسلسلی کنٹرول، شاخ بندی اور پھیرے (looping) شامل ہیں۔ یہ اصولاً ٹیورنگ مکمل ہونے والا پہلا میکانیکی آلہ ہوتا۔

چارلس بیبیج نے 1837 سے 1840 تک تجزیاتی انجن کے لیے پروگراموں کی ایک سیریز لکھی۔ پہلا پروگرام 1837 میں مکمل ہوا۔ یہ انجن کوئی ایک واحد طبیعی مشین نہیں تھی بلکہ ڈیزائنوں کا ایک تسلسل تھا جس میں چارلس بیبیج نے اپنی موت یعنی 1871 تک تبدیلیاں کرتے رہے۔

 ذاتی زندگی 
چارلس بیبج نے 1814 میں جورجینیا وائٹ مور نامی خاتون سے شادی کی۔ آپ کے اٹھ بچے ہوئے جن میں سب سے چھوٹے بیٹے ہنری پری وسٹ بیج تھے جنھوں نے اپنے والد کے کمپیوٹر پروگرام کو مزید بہتر بنایا۔

 بیرونی روابط 

 حوالہ جات 

زمرہ:آزاد سائنس دان
زمرہ:انگریز انجینئرز
زمرہ:انگریز ریاضی دان
زمرہ:انگریز فلسفی
زمرہ:انگریز کمپیوٹر سائنسدان
زمرہ:انگریز مؤجدین
زمرہ:انگریز مسیحی
زمرہ:انیسویں صدی کی انگریز شخصیات
زمرہ:انیسویں صدی کے انگریز ریاضی دان
زمرہ:انیسویں صدی کے ریاضی دان
زمرہ:انیسویں صدی کے ماہرین معاشیات
زمرہ:برطانوی شخصیات
زمرہ:برطانوی مؤجدین
زمرہ:پیٹر ہاؤس، کیمبرج کے فضلا
زمرہ:ٹرینیٹی کالج، کیمبرج کے فضلا
زمرہ:رائل سوسائٹی کے رفقا
زمرہ:کمپیوٹنگ کی تاریخ
زمرہ:کمپیوٹر سائنسدان
زمرہ:کیمبرج یونیورسٹی کے فضلا
زمرہ:لندن کے ریاضی دان
زمرہ:لندن میں مدفون شخصیات بلحاظ مقام
زمرہ:لندن میں وفات پانے والی شخصیات
زمرہ:ماہرین منطق
زمرہ:مسیحی اسکالر
زمرہ:موجدین
زمرہ:موہبت
زمرہ:ویکی ڈیٹا سے مختلف مختصر وضاحت
زمرہ:1791ء کی پیدائشیں
زمرہ:1871ء کی وفیات